《再韵简菊坡》
宋代·郑清之

访梅长与寒角力，两鬓丝丝尚堪织。
吊湘赋鵩强解事，开沙少年空太息。
酷爱孤芳支岁寒，草木虽多懒求识。
肥遁不为苍帝臣，白贲丘园义形色。
风饕雪虐真养素，笑枕溪流漱寒石。
请翻橘颂作梅赋，倍觉风骚楚人得。
诗翁试为决然疑，谓余非是甘饮墨。

作者简介：郑清之（1176—1251）南宋大臣。初名燮，字德源、文叔，别号安晚，庆元道鄞县（今浙江宁波）人。嘉泰二年进士及第。历官光禄大夫，左、右丞相，太傅，卫国公（齐国公）等。淳祐末年，元兵大举侵宋，郑清之进十龟元吉箴劝帝励精图治，未能实施，而后退仕隐居，諡忠定，著有《安晚集》六十卷。